OpenLLM-France/wikimedia huggingface dataset:
# Ángel Fenoll Pérez

Ángel Fenoll Pérez (Santomera, Regió de Múrcia, 1953) és un empresari valencià d'origen murcià. Actualment està imputat en la trama de corrupció del cas Brugal i està sent jutjat per un altre cas de frau fiscal.
És administrador únic de les empreses Chatarras Rojo Sur, SL, Hostelerías & Resort Dehesa de Campoamor, SL, Hostelería Dehesa de Campoamor, SL i TV Orihuela, SL. Anteriorment, ha estat administrador únic de les empreses Proambiente, SL, Sistemas Recogidas Residuos Medioambientales, SL i Hijos de Antonio Fenoll, SL.

## Cas de frau fiscal

Ángel Fenoll Pérez està sent jutjat acusat d'11 delictes fiscals i falsedat de document mercantil. La Fiscalia demana 36 anys de presó per a ell. Es tracta d'un procés judicial on estan acusades 18 persones i 11 empreses.
Ángel Fenoll Pérez està acusat d'haver falsificat factures entre 2002 i 2004 per a alterar el pagament de l'Impost sobre el valor afegit i l'Impost de Societats, a través de les empreses Colsur, SL i Proambiente, SL, havent defraudat així al voltant de 5 milions d'euros a Hisenda.
Un altre dels acusats és Francisco José Bru, exregidor del PP d'Albatera, per a qui la Fiscalia demana 13 anys de presó per haver falsificat fins a 225 factures de al voltant de 350.000 euros.
Aquest procés ha estat instruït pel jutjat d'instrucció número 2 d'Oriola.
El 4 de març de 2014 havia de començar el judici oral al jutjat Penal número 3 d'Oriola, però l'absència de Manuel López Poveda, un dels acusats, ha obligat la suspensió del judici. A petició de la Fiscalia i de l'Advocacia de l'Estat, la jutgessa ha ordenat la recerca i detenció d'aquest acusat per garantir la seua presència en el judici, que es reprendrà el 6 de març.

## Referències

* 1 2 «El cabecilla de Brugal se enfrenta a 39 años de cárcel por defraudar a Hacienda». El País, 10-02-2012.
* 1 2 3 4 «Fenoll y otras 17 personas se sientan en el banquillo por fraude fiscal». El País, 03-03-2014.
* ↑ «La ausencia de un acusado impide iniciar el juicio a Fenoll por fraude». El País, 04-03-2014.

## Vegeu també

* Cas Brugal
* Trama Calp del cas Brugal
# Torre Cerro de la Torre

La Torre Cerro de la Torre és una talaia medieval d'origen musulmà situada en el municipi d'Almeria d'Antas (Espanya). Va ser declarada Bé d'Interès Cultural sota la protecció de la Declaració genèrica del Decret de 22 d'abril de 1949, i la Llei 16/1985 sobre el Patrimoni Històric Espanyol el 26 de juny de 1985. Es troba enfront de la Torre de Vera, per prevenir atacs procedents de la costa, des de la desembocadura del riu Almanzora.

## Referències

* ↑ «Torre Cerro de la Torre». Instituto Andaluz de Patrimonio Histórico. [Consulta: 9 novembre 2019].
* ↑ «Cerro de la Torre - CastillosNet». www.castillosnet.org. Arxivat de l'original el 2023-06-16. [Consulta: 8 novembre 2019].
* ↑ «Antas, Torre de» (en castellà). Asociación española de amigos de los Castillos, Castillos de España, Castillos medievales. [Consulta: 8 novembre 2019].
# Savosa

Savosa és un municipi del cantó de Ticino (Suïssa), situat al districte de Lugano.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Muel (Bretanya)

Muel (en bretó Moel, en gal·ló Muèu) és un municipi francès, situat a la regió de Bretanya, al departament d'Ille i Vilaine. L'any 2006 tenia 763 habitants. Fou creat el 1790 com a escissió de Gaël.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 773 | 928 | 803 | 709 | 653 | 648 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Marcel Minier | PS |
# Miosaure

El miosaure (Myosaurus) és un gènere extint de dicinodont que van viure en el període Triàsic inferior en el que ara són Àfrica i l'Antàrtida.
Inicialment es va catalogar en la família Endothiodontidae, però l'any 1981 es va situar en la família Myosauridae, després del descobriment en l'Antàrtida d'un crani i un fragment de mandíbula, en la formació Fremouw provinent del període Triàsic Inferior.
L'holotip és un nòdul amb dos cranis (SAM 3526 & 3526a) oposat en la formació de Normandien, a Sud-àfrica.

## Referències

* ↑ W. R. Hammer, and J. W. Cosgriff «Myosaurus gracilis, an anomodont reptile from the Lower Triassic of Antarctica and South Africa» (en anglès). Journal of Paleontology, març 1981, pàg. 410-424. PMID.
* Hammer, W. R. and J. W. Cosgriff. 1981. Myosaurus gracilis, an anomodont reptile from the Lower Triassic of Antarctica and South Africa. Journal of Paleontology 55:410–424.
# Kiotina nigra

Kiotina nigra és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia.

## Referències

* ↑ Klapálek, 1907. Rozpr. Ceské. Akad. 16(31):2.
* ↑ uBio (anglès)
* 1 2 Wu, C.F., 1938. Bull. Pek. Soc. Nat. Hist. 12(3):234.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Stark, B.P. & I. Sivec, 2008. Systematic notes on Kiotina Klapálek and Hemacroneuria Enderlein (Plecoptera: Perlidae), with description of four new species. Illiesia, 4(17):161-175. «PDF».
* Illies, 1966. Das Tierreich 82:335.
* Du, Sivec & He, 1999. Acta Entomol. Sloven. 7(1):64.

## Enllaços externs

* Encyclopedia of Life (anglès)
* Perlidae Species Listing (anglès)
# Parc de la Font Florida

El parc de la Font Florida es troba al costat de la muntanya de Montjuïc, prop de la Zona Franca, al districte de Sants-Montjuïc de la ciutat de Barcelona. Va ser creat al 1995 amb un projecte de Carles Casamor, Ramon Marquès i Carles Fuentes.

## Descripció

El parc té dues zones diferenciades: una gran plaça arbrada, amb bancs, fonts, àrees infantils, pistes de petanca i un safareig que aporta frescor a l'ambient, envoltada de bellaombres; i una zona verda encaminada pel vessant d'una alt tossal, on destaca una plantació de pollancres, mentre que a la seva base l'espígol forma una manta de color blau a l'estiu, que contrasta amb el groc de les tipuanes. La primera zona és més urbana, amb arbres alineats i espais per al gaudi de la gent, mentre que la segona és més silvestre, a imitació de l'estil jardiner iniciat a la muntanya de Montjuïc per Jean Claude Nicolas Forestier per a l'Exposició Internacional de Barcelona de 1929.

## Vegetació

Entre les espècies presents al parc es troben: la tipuana (Tipuana tipu), el lledoner (Celtis australis), el pi pinyer (Pinus pinea), el pi blanc (Pinus halepensis), l'alzina (Quercus ilex), el fals pebrer (Schinus molle), la bellaombra (Phytolacca dioica), el pollancre (Populus x canadensis), l'eucaliptus (Eucalyptus camaldulensis), la Ginesta (Spartium junceum), l'espígol (Lavandula officinalis) i la jacaranda (Jacaranda mimosifolia).

## Vegeu també

* Parcs i jardins de Barcelona

## Referències

* ↑ Viladevall-Palaus, Ignasi. Cincuenta parques, más dos. Barcelona: La Vanguardia, 2004.
* ↑ «Parc de la Font Florida». Parcs i Jardins. Ajuntament de Barcelona. [Consulta: 29 maig 2018].
# Bedarius

Bedarius (en francès Bédarieux) és un poble occità del Llenguadoc situat a la part septentrional del departament de l'Erau a la regió Occitània. Compta 5.962 habitants que es diuen en occità "bedarissencs" (en francès Bédariciens) i tenen com a malnom "los manjatripas", "los manjabarbèus" o "los dejunaires".

## Història

Molts documents que tractaven de la història de Bedarius van desaparèixer arran de diversos incendis (1562 i 1622) que cremaren els arxius de la vila.
Se sap, tanmateix, que un dels primers documents que esmenta Bedarius és un acord que es va concloure l'any 1164 entre Ramon I Trencavell, el vescomte de Besiers i la vescomtessa de Narbona, Ermengarda. Aquesta localitat no patí cap atac per part de l'exèrcit croat el 1213 per mor que l'abat de Vilamagna acompanyava les tropes franceses amb gent de la seva senyoria quan aquestes es dirigien cap a Saverdun. A mitjans del segle xiv la regió va ser víctima de les incursions de soldats del Príncep negre que feia la guerra al rei de França i atacava les seves possessions. Una de les fortificacions que queda d'aquest període es diu encara avui: "Lo Castèl de l'anglés".

## Ciutats agermanades

* Leutkirch im Allgäu, Alemanya (1982)
* Médenine, Tunísia (1999)
* Ouarzazate, Marroc (2008)

## Personalitats il·lustres

Fou en aquest poble on nasqué el lingüista occitanista Loís Combas, més conegut com a Joan de Cantalausa.
# Trinorfolkia cristata

Trinorfolkia cristata és una espècie de peix de la família dels tripterígids i de l'ordre dels perciformes.

## Morfologia

* Els mascles poden assolir 5,2 cm de longitud total.

## Hàbitat

És un peix marí, de clima subtropical i demersal que viu entre 0-15 m de fondària.

## Distribució geogràfica

Es troba al sud d'Austràlia.

## Observacions

És inofensiu per als humans.

## Referències

* 1 2 3 4 FishBase (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fricke, R., 1997. Tripterygiid fishes of the western and central Pacific, with descriptions of 15 new species, including an annotated checklist of world Tripterygiidae (Teleostei). Theses Zool. 29:1-607.
* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Sext

Sext (Sextus) és el nom dels següents personatges:
* Sext Africà o Sext Líbic, filòsof romà
* Sext de Queronea, filòsof estoic grec.
* Sext Cristià, escriptor romà
* Sext Empíric, metge romà
* Sext Pitàgoric, escriptor romà
* Sext Appuleu, diversos personatges.
* Sext Atili Serrà, diversos personatges.
* Sext Juli Cèsar, diversos personatges.
* Sext Quintili Var, diversos personatges.
* Sext Ruf, diversos personatges.
# Muduex

Muduex és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 134 | 125 | 113 | 120 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# May-Ya-Moto

El May-Ya-Moto és un volcà situat a dins del Parc Nacional dels Virunga a 27 quilòmetres al sud del Llac Edward, a l'est de la República Democràtica del Congo. La zona termal situada al voltant del volcà conté fumaroles i aigües termals que assoleixen temperatures inferiors als 100 °C.

## Referències

* ↑ «May-ya-moto Volcano - John Seach» (en anglès). [Consulta: 15 juny 2015].
* ↑ «Volcano Discovery - May-ya-moto volcano» (en anglès). [Consulta: 15 juny 2015].
# Kiotina pictetii

Kiotina pictetii és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: el Japó.

## Referències

* ↑ Klapálek, 1907. Rozpr. Ceské. Akad. 16(31):2.
* ↑ uBio (anglès)
* ↑ Klapálek, 1907. Rozpr. Ceské. Akad. 16(31):8.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Llista de criatures que es troben als rius de Fukuoka (japonès)

## Bibliografia

* Stark, B.P. & I. Sivec, 2008. Systematic notes on Kiotina Klapálek and Hemacroneuria Enderlein (Plecoptera: Perlidae), with description of four new species. Illiesia, 4(17):161-175. «PDF».
* Pictet, F.J., 1841. Histoire naturelle générale et particulière des insectes névroptères, 1:221.
* Okamoto, 1912. Trans. Sapporo. Nat. Hist. Soc. 4:138.
* Claassen, 1940. Mem. Cornell agric. Exp. Sta. 232:156.
* Illies, 1966. Das Tierreich 82:341, 342.
* Zwick, P., 1973. Das Tierreich 94:278.
* Uchida, 1990. Thesis 1-228.

## Enllaços externs

* Perlidae Species Listing (anglès)
* Trends in research in Ephemeroptera and Plecoptera (anglès)
# Parc de la Mediterrània

El Parc de la Mediterrània, conegut popularment també com Parc de l'Abocador, és un parc situat al barri de Les Guixeres de Badalona. Es troba a 200 m. per sobre del mar, convertint-lo en un espléndid mirador i a més té una superfície total de 35 ha, sent així el més gran de tota la ciutat. Està delimitat pel cementiri de Sant Pere, el terme municipal de Montgat, el polígon industrial de Les Guixeres i el carrer Masnou. No té transport immediat encara que compta, una mica més lluny, amb la línia d'autobús B4 al barri de Pomar, operada per TUSGSAL. Els principals turons de la serralada on es troba són el Turó d'en Seriol (170m), el Turó d'en Joan de les Dents (122m) i el Turó de l'Orella (102m).

## Història

L'espai del parc havia estat durant la dècada dels setanta i part dels vuitanta un abocador on s'acumulaven les deixalles domèstiques procedents de tots els municipis del Barcelonès Nord, que va tenir duració fins al 1999 i que fou clausurat l'any 2000.
Els treballs de condicionament de l'espai inclogueren el segellament dels antics abocaments amb aportacions de terra i una massiva revegetació de caràcter forestal: pins, alzines, ginesta i cirerer d'arboç, a més d'obtenir una coberta herbàcia en tota la superfície a través de l'hidrosembrat. També s'hi feren millores dels drenatges pluvials per minimitzar l'erosió. També s'actuà sobre les xemeneies que hi havia distribuïdes per tot el parc que s'ocupaven del filtratge de gasos generats pels residus enterrats, tot i que moltes quedaren inactives després del gran període des de la clausura de l'abocador.
El conjunt de les obres culminaren el 2010 (tot i que es considera inaugurat el 2004) després de molts anys d'actuacions. Amb tot, avui dia continua sent el parc més desconegut per la ciutadania badalonina, a excepció dels veïns de Pomar, que són els que més ús li donen.
S'accedeix a peu pel carrer Masnou i amb vehicle pel camí dels Xiprers, encara que el trànsit rodat està prohibit dins del parc per evitar-hi abocaments incontrolats, tampoc és accessible per a discapacitats. Té dues àrees de descans amb bancs, amb vistes panoràmiques sobre la mar que arriben des de Barcelona fins a Montgat i altres poblacions del Maresme. A més a més també compta amb diverses fonts d'aigua potable.

## Referències

* 1 2 3 4 5 MEMBRIVES, Marta «Badalona culmina la transformació en parc d'un antic abocador». El Punt Avui, 11-07-2010 [Consulta: 23 juny 2013].
* 1 2 3 4 Ajuntament de Badalona. «Parc de la Mediterrània - Dades bàsiques». Arxivat de l'original el 7 d’agost 2016. [Consulta: 23 juny 2013].
* ↑ «Les muntanyes de Badalona tenen nom propi». Revista de Badalona, 16-04-2021 [Consulta: 27 abril 2021].
* 1 2 3 Ajuntament de Badalona. «Mediterrània». Arxivat de l'original el 14 de desembre 2013. [Consulta: 23 juny 2013].

## Enllaços externs

* Seminari ambiental AMB 06-07-2012: restauració i ús posterior del D.C. de Pomar (Badalona) (Àrea Metropolitana de Barcelona)
# Ibsen (cràter)

Ibsen és un cràter d'impacte en el planeta Mercuri de 159 km de diàmetre. Porta el nom del dramaturg noruec Henrik Ibsen (1828-1906), i el seu nom va ser aprovat per la Unió Astronòmica Internacional el 1976.

## Referències

* ↑ «Ibsen». Gazetteer of Planetary Nomenclature. United States Geological Survey, 11-10-2016. [Consulta: 9 juny 2017].

## Vegeu també

* Llista de cràters de Mercuri
# Navajo Mountain

Navajo Mountain (navaho Naatsisʼáán) és una concentració de població designada pel cens dels Estats Units a l'estat de Utah. Segons el cens del 2000 tenia 379 habitants.

## Demografia

Segons el cens del 2000, Navajo Mountain tenia 379 habitants, 93 habitatges, i 79 famílies. La densitat de població era de 4,6 habitants per km².
Dels 93 habitatges en un 51,6% hi vivien nens de menys de 18 anys, en un 59,1% hi vivien parelles casades, en un 20,4% dones solteres, i en un 14% no eren unitats familiars. En el 12,9% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,08 i el nombre mitjà de persones que vivien en cada família era de 4,55.
Per edats la població es repartia de la següent manera: un 44,9% tenia menys de 18 anys, un 10,6% entre 18 i 24, un 22,4% entre 25 i 44, un 14,8% de 45 a 60 i un 7,4% 65 anys o més.
L'edat mediana era de 21 anys. Per cada 100 dones de 18 o més anys hi havia 93,5 homes.
La renda mediana per habitatge era de 14.196 $ i la renda mediana per família de 13.929 $. Els homes tenien una renda mediana de 8.750 $ mentre que les dones 23.750 $. La renda per capita de la població era de 6.265 $. Entorn del 61,4% de les famílies i el 65,4% de la població estaven per davall del llindar de pobresa.
Segons el cens dels Estats Units del 2010 el 96,83% són nadius americans i el 2,90% blancs.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Navajo Mountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 13 agost 2010].
* ↑ «Geographic Comparison Table- Navajo Mountain». American Fact Finder. Oficina del Cens dels Estats Units, 12-01-2010.
# Gessamí Boada

Gessamí Boada (Mataró, 13 d'agost de 1989) és una cantautora catalana de jazz i pop.
Estudia dos anys al Taller de Músics i es gradua a l'ESMUC en Interpretació de Jazz i Música Moderna (2017). També estudia 'songwriting' a la Popakademie Baden-Württemberg, (Mannheim, Alemanya). El 2018 publica el seu primer àlbum d'estudi, White Flowers, produït per Kquimi Saigi i compta amb els cantants Judit Nedderman, Léon Rudolf i Vic Mirallas com a col·laboradors.

## Discografia
### Solista

* White Flowers (Segell Microscopi, 2018). Primer disc en solitari de composicions pròpies.
* On començo jo (Segell Microscopi, 2020)

### Com a integrant d'altres grups

* Wom's Collective (RGB, 2018).

### Col·laboracions

* Ocells Perduts (Segell Microscopi, 2017), del cantautor gironense David Maurici.
* La Mar fa riure i fa plorar (Aumón, 2018), de la cantautora menorquina Clara Gorrias.

## Referències

* 1 2 Vidal, Guillem. «Tornar a començar». [Consulta: 9 desembre 2020].
* ↑ Enderrock.cat. «Gessamí Boada - White Flowers». www.enderrock.cat. [Consulta: 2 novembre 2018].
# Contopus

Contopus és un gènere d'ocells de la família dels tirànids (Tyrannidae).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per 15 espècies:
* Contopus cooperi - piuí olivaci.
* Contopus pertinax - piuí gros.
* Contopus lugubris - piuí fosc.
* Contopus fumigatus - piuí fumat.
* Contopus ochraceus - piuí ocraci.
* Contopus sordidulus - piuí occidental.
* Contopus virens - piuí oriental.
* Contopus punensis - piuí tropical occidental.
* Contopus cinereus - piuí tropical.
* Contopus caribaeus - piuí de Cuba.
* Contopus pallidus - piuí de Jamaica.
* Contopus hispaniolensis - piuí de la Hispaniola.
* Contopus latirostris - piuí de les Petites Antilles.
* Contopus albogularis - piuí gorjablanc.
* Contopus nigrescens - piuí negrós.
# Jaciment arqueològic de l'Alt de Benimaquia

El jaciment arqueològic de l'Alt de Benimaquia, que correspon al període iber arcaic i ple (segles VI-III aC), es localitza a la Xara, al terme municipal de Dénia (Marina Alta, País Valencià), a l'extrem nord-oest del Montgó.
El poblat estava fortificat per una muralla de 100 m de longitud, i una amplada d'1,5-2 m, en angle recte, que tanca un espai triangular, i amb una alçada conservada de fins a 2,8 m. Presenta adossades 6 torres, d'aparell semblant a la muralla. Es tracta d'una fortificació ibèrica, amb restes de materials que consisteixen en ceràmiques amb decoració geomètrica, possiblement dels segles V-III aC.
S'hi ha identificat una instal·lació destinada a la producció de vi, així com la presència d'àmfores indígenes que imiten el tipus fenici contemporani i que, presumiblement, estaven destinades a contenir la referida producció vinícola.

## Galeria

* Olla de ceràmica procedent del jaciment
* Peveter trobat a l'Alt de Benimaquia
* Olla de ceràmica procedent del jaciment
* Platet procedent del jaciment

## Referències

* Schubart, H; Fletcher, D; Oliver, J. Excavaciones en las fortificaciones del Montgó cerca de Denia (Alacant) (en castellà). 13. Madrid: Ministerio de Educación Nacional. Dirección General de Bellas Artes. Servicio Nacional de Excavaciones Arqueológicas, 1962.
* Llobregat Conesa EA. Contestania Ibérica. Instituto de Estudios Alicantinos, Alacant, 1972.
* Gómez Bellard; et alii «El vino en los inicios de la cultura ibérica. Nuevas excavaciones en l'Alt de Benimaquia, Denia». Revista de Arqueología [Madrid], 1993, pàg. 16-27.
# Berlinita

La berlinita és un mineral de la classe dels minerals fosfats. Va ser descoberta l'any 1868 en una mina de la província de Värmland (Suècia), sent nomenada així en honor de Nils Johan Berlin (1812-1891), farmacòleg suec.

## Característiques

La berlinita és un fosfat anhidre d'alumini. És l'anàleg del quars, amb alumini i fòsfor en lloc de silici, pel que tenen tots dos minerals la mateixa estructura cristal·lina. Presenta la mateixa inversió tèrmica que el quars, però a menys temperatura. A més dels elements de la seva fórmula (AlPO₄), sol portar com a impureses: ferro i silici.
Segons la classificació de Nickel-Strunz, la berlinita pertany a «08.AA - Fosfats, etc. sense anions addicionals, sense H₂O, amb cations petits (alguns també amb grans)» juntament amb els següents minerals: alarsita, rodolicoita, beryllonita, hurlbutita, litiofosfat, nalipoita i olympita.

## Formació i jaciments

Es forma com un mineral molt rar per alteració hidrotermal o metasomatisme mineral. Sol trobar associada a altres minerals com: augelita, atacolita, cianita, pirofil·lita, scorzalita, lazulita, gatumbaïta, burangaïta, ambligonita, fosfosiderita, purpurita, apatita, moscovita, quars, hematita, alunita, aragonita, crandal·lita, francoanellita, guix, huntita, hidromagnesita, leucofosfita, nesquehonita, nitre o nitrocalcita.
A més del lloc on va ser descoberta, la berlinita també ha estat trobada a Alemanya, Austràlia, el Brasil, els Estats Units, Indonèsia, Itàlia, Madagascar, Portugal, la República Txeca, Romania, Ruanda, Suècia i Suïssa. A Catalunya se n'ha trobat al cap de Creus, a Cadaqués (Alt Empordà, Girona).

## Referències

* ↑ «Berlinite» (en anglès). Handbook of mineralogy. [Consulta: 23 juliol 2015].
* 1 2 «Berlinite» (en anglès). Mindat. [Consulta: 23 juliol 2015].
# Xiaogongren

Xiaogongren (en xinès 孝恭仁皇后) (1660 - 1723) fou una emperadriu xinesa de la dinastia Qing.
Pertanyia al clan Uya (xinitzat Wuya) per naixement i al clan Aisin Gioro pel seu casament. El seu pare era Uya Weiwu important militar manxú. Va ser primer concubina (depin) i després consort vituosa (defei) de l'emperador Kangxi i mare de l'emperador Yongzheng. Va engendrar dos fills més (Yunzuo i Yunti) i tres filles més (només la princesa Wenxian va sobreviure i casar-se). El títol d'emperadriu Xiaogongren li fou concedit pòstumament. Enterrada al Mausoleu dels Qing. Es desconeixen les causes que li varen provocar la seva defunció.

## Referències

* ↑ Biographical Dictionary of Chinese Women. The Qin Period (1644-1911)” editat per Lily Hsiao Hung Lee, A. D. Stefanowska, Sue Wiles, Clara Wing-Chung Ho East Gate Book. New York. 1998, pàgs 349-350.